
Vastavalt Narva Linnavalitsuse Rahandusameti (edasi Rahandusamet) 2010.a I-II kvartali  plaanile revisjoni osakonna juhataja Valentina Bešekerskas ja  vanemrevidentide Irina Osis ja Tatjana Gontšarova poolt on läbi viidud Narva Muuseumi finants-majandusliku tegevuse kontroll 2009.a perioodi eest järgmistes küsimustes: 

1. Narva Muuseumi ülalpidamiskuludeks eraldatud eelarve ning muude vahendite kasutamise kontroll. 
2. Koosseisunimekiri, töötasu, hüvitised. 

3. Sihtfinantseerimine.

4. Varadelt ja majandustegevusest saadud tulude moodustamise korra ning nende täieliku ja õigeaegse kohalikku eelarvesse kandmise kontroll. Muude tulude moodustumise kord. 

5. Vara arvestus.
6. Raamatupidamise arvestuse seisukord.

Narva Muuseum on kantud Riigi- ja kohaliku omavalitsuse asutuste riiklik registrisse 17.01.2001.a. numbriga 75009131. Vastavalt antud registri andmetele on ta linna ametiasutuse hallatav asutus (vt lisa), mille põhikiri on kinnitatud Narva  Linnavolikogu 25.06.1998.a määrusega  nr 50/27. Vastavalt eespool mainitud põhikirja punktile 1.1 on Narva Muuseum kohaliku omavalitsuse asutus ja allub Narva Linnavalitsusele.
Kontrollitaval ajavahemikul oli asutuse direktorina Andres Toode ja pearaamatupidajaks – Olga Ivanova ja Niina Silantjeva.
1.Narva Muuseumi ülalpidamiskuludeks eraldatud eelarve ning muude vahendite kasutamise kontroll. 
Narva Muuseumi 2009.aastaks ülalpidamiskuludeks eraldatud eelarve ning muude vahendite kasutamise kontrollimisel tuvastati järgmine:

- Raamatupidamise seaduse § 7 on üheks algdokumendile esitavaks nõudeks on vastava raamatupidamiskirjendi järjekorranumberi kajastamine.

On juhtumeid, kus algdokumendi raamatupidamiskirjendi number ei vasta raamatupidamiskirjendi numbrile Päevaraamatus või see puudub.
Näiteks, Zoroaster OÜ–u 7.12.2009 arve nr 9276 – projekteerimistööd summas 200000 krooni. Algdokumendi kirjendinumber on 5584 (14.12.09), aga raamatupidamisprogrammi päevaraamatus - 6014  (7.12.09).
- Tehnilise järelevalve ameti 3.11.2009 riigilõivu teatis. Algdokumendi kirjendinumber on 5075 (10.11.09), aga päevaraamatus antud raamatupidamiskirjend on kajastatud 5286 numbri all 3.11.09.

- Eesti Hariduse ja Teaduse Andmesidevõrk 2.02.09 arve nr 391. Algdokumendi kirjendinumber on 391 (19.02.09), aga päevaraamatus on antud raamatupidamiskirjend kajastatud 494 numbri all 2.02.09.

- Krigsarkivet-i 25.09.2009 arve 30930311 dokumentide skaneerimise eest. Dokumendil puudub kirjendinumber, Päevaraamatus on kirjendi numbriks 4513. On ka teisi samalaadseid vigu.
· Kontrollitaval ajal kasutati välisvaluutas teostatud tehingute suhtes ebaõiget valuutakurssi. 
Vastavalt Raamatupidamisarvestuse eeskirja nr1 §-le 91 „Raamatupidamise aastaaruande koostamise põhimõtted”  (RTL 2005, 66) - välisvaluutas fikseeritud tehingute esmasel kajastamisel arvestatakse tehingu toimumise päeval ametlikult kehtinud Eesti Panga valuutakursse. Kontrollitaval ajal ei täitnud Narva Muuseum eeskirja nõuet. 
Näiteks,

- Bed & Breakfast Tuure OY 8.01.09 arve nr 5571 muuseumi töötaja T. Raudsepp (muuseumiõppe kuraator)  majutuse eest, kes oli lähetatud Helsingisse ajavahemikul 25-28.01.2009, on esitatud eurodes,

- Venemaa riikliku sõja-ajaloolise arhiivi 23.09.2009 arve nr 38-B arhiividokumentide kopeerimise eest on esitatud eurodes,

- Danhostel Roskilde Vandrerhjem 25.09.2009 arve nr 2573 hotellis majutamise eest on esitatud Taani kroonides,

- Assoсiation  of Castles and Museums around the Baltic sea 01.07.2009 arve – liikmetasu, on esitatud eurodes,
- Krigsarkivet-i 25.09.2009 arve 30930311 dokumentide skaneerimise eest on esitatud Rootsi kroonides.
Kõikidel antud juhtudel teostas Narva Muuseum välisvaluuta ümberarvestust Eesti kroonidesse ärikursi alusel. Tuleks arvestada tehinguid raamatupidamises Eesti Panga valuutakursi alusel tehingu toimumise kuupäeval, kursivahe peab olema kajastatud 608000 kontol.

· Tehingute kajastamisel ei kasutatud alati õigesti kontoplaani, mis oli kinnitatud rahandusministri 11.12.2003 määruse nr 105 lisana 1 „Riigi raamatupidamise üldeeskiri” (RTL 2003,130, 2103; 2004, 104, 1685; 2005, 26, 366; 2006, 11, 198; 85, 1547; 2007, 79, 1368; 2008, 52, 360; 2009, 4, 54, 22, 279, 37, 497)

Näiteks juulikuu elektrikulusid kajastati raamatupidamises kontol 551100 „Küte ja soojusenergia” konto 551101  „Elekter” asemel, aga elektrikulusid septembrist kuni detsembrini kajastati kontol 551104 „Korrashoiuteenused. Koristus- ja puhastusteenused, prügivedu, haljastamine”

Narva Muuseum on käibemaksukohustuslane (maksusubjekt), kes tegeleb nii ettevõtlusega, kui ka ettevõtlusega mitteseotud tegevusega. Kommunaalteenuste sisendkäibemaksu arvestatakse proportsionaalselt. Vastavalt Käibemaksuseaduse §-le 29
Kui maksukohustuslase raamatupidamises ei ole võimalik ettevõtluse tarbeks kasutatava kauba või teenuse sisendkäibemaksu eristada ettevõtlusega mitteseotud eesmärkidel kasutatava kauba või teenuse sisendkäibemaksust, määratakse sisendkäibemaksu mahaarvamise kord maksukohustuslase taotluse alusel maksuhalduri juhi otsusega, lähtudes kauba või teenuse tegelikust kasutusest. Narva Muuseumis puudub eespool nimetatud otsus. Soovitame 2010.a jooksul hinnata varem kasutatud meetodit, vajaduse korral ümber vaadata ja pöörduda maksuhalduri poole otsuse tegemiseks.
2.Koosseisunimekiri, töötasu, hüvitised.
2009.a tegelik töötasu on 6239272,39 krooni, sh:
	Töötasu  kokku
	6239272,39
	krooni

	sh
	
	

	Põhipalk ja selle suurendus
	5117902,45
	krooni

	Lisatasud
	170682,70
	krooni

	Preemiad
	28070,00
	krooni

	Puhkusetasud
	504716,26
	krooni

	Toetused
	118048,98
	krooni

	Ajutiste lepinguliste töötajate töötasu
	299852,00
	krooni


Koosseis, töötasu määrad, lisatasud jne vastavad Narva linna normatiivaktidele. Valikuline kontroll ei tuvastanud maksude arvestuse ja maksmise rikkumisi.

Vastavalt Narva linna raamatupidamise sise-eeskirja § 33 lg.4, puhkusetasu ja sellelt arvestatud maksukulu jaotatakse nendesse kuudesse, milliste eest see oli arvestatud. Teenitud puhkuse eest tasu arvestamisel vähendatakse konto 202010 (puhkusetasu koos sellelt arvutatud sotsiaalmaksu ja töötuskindlustuse maksega). Kontrollitaval ajavahemiku ei vähendatud konto 202010.

Narva Muuseumi kassaaruandes kajastati ebaõigesti sotsiaalmaksukulusid. Osa sotsiaalmaksust oli arvestatud käibemaksu ülemakse arvelt, mis ei ole sotsiaalmaksu kassakulu.

Pöörame tähelepanu sellele, et partnerite nimetused algsaldo sisestamisel ja koondandmete üleviimine teisest programmist on vaja sisestada programmi. korrektselt.
3.Sihtfinantseerimine.

Projekti ”Carl Linne` ürdiaia loomine Narva Linnusesse” raames põhivara etapiviisilise soetamise jooksul kajastati raamatupidamises teostatud ehitamisajal kulusid kontol 155910 (Lõpetamata ehitused ja etapiviisilised soetused) rahavoogu koodiga 01 – vara soetamine.

Siis, kui vara sai valmis ja oli võetud kasutusse, teostati kirjendid D 155109 (Muud rajatised soetusmaksumuses) K 155910 (Lõpetamata ehitused ja etapiviisilised soetused) rahavoogu koodiga 01 – vara soetamine.

Erinevate bilansikontode ümberpaigutamine kajastatakse rahavoo koodi 23 kasutamisega. Rahavoogude koodide ebaõige kasutamine viib rahavoogude aruande moonutamisele nii Narva Muuseumile, kui ka Narva linnale tervikuna.
Sihtfinantseerimise kulutuste kontrollimisel tuvastati, et välisvaluuta ümberarvestamine Eesti kroonidesse toimus ärikursi alusel, kuid mitte Eesti Panga ametliku kursi järgi. Raamatupidamisarvestuses pole kajastatud kursivahet. Näiteks, 24.02.2009. faktura DET Kongelige Bibliotek, 23.04.2009. invoice Krigsarkivet. 

Kodumaise sihtfinantseerimise, finantseerimise struktuurfondidest, Euroopa Liidu, rahvusvaheliste organisatsioonide, välisriikide toetuste arvelt toimuval finantseerimisel kasutatakse allikakoode, mis on kinnitatud Riigi raamatupidamise üldeeskirja lisas 4 (RTL 2003, 130, 2103; 2004, 104, 1685; 2005, 26, 366; 2006, 11, 198; 85, 1547; 2007, 79, 1368; RT III 2008, 52, 360; RTL 2009, 4, 54; 22, 279; 37, 497).

Ebaõigesti kajastati raamatupidamiskirjendis allikakood 4776 summas 465429,0 krooni (kood 28, kuid tuleb  - 60).
Allikate koode kasutatakse allikate arvelt teostavate tulude ja kulude eraldamiseks eelarve koostamisel ja selle täitmise jälgimisel.
4.Varadelt ja majandustegevusest saadud tulude moodustamise korra ning nende täieliku ja õigeaegse kandmise kontroll kohalikku eelarvesse. Muude tulude moodustumise kord.

Vastavalt Narva Linnavalitsuse 08.03.2006. määrusega nr 257  kinnitatud  „Narva linna raamatupidamise sise-eeskirja § 22 lõikele 4 tulude kajastamiseks linna raamatupidamiskohustuslaste raamatupidamises kehtestatakse linna raamatupidamiskohustuslase juhi käskkirja või korraldusega linna raamatupidamiskohustuslase spetsiifikat arvestav kord tulude tekkepõhiseks kajastamiseks vajaliku informatsiooni hankimiseks ning õigustatud nõuete laekumise tagamiseks, juhindudes alljärgnevast:
- määratakse, kelle kohustus on edastada arvete koostajale vajalik informatsioon, millises vormis seda tehakse ja millised on informatsiooni esitamise tähtajad; 

- kehtestatakse massteenusest nagu näiteks erinevad load, trahvid, lasteaiatasud jms tulenevate tuludega kaasnevate nõuete analüütilise arvestuse korraldus ning analüütilise ja sünteetilise arvestuse andmete võrdlemise kord;
Kontrollimisel tuvastati, et pole koostatud  arvestades Narva Linnavalitsuse 08.03.2006. määrusega nr 257  kinnitatud  „Narva linna raamatupidamise sise-eeskirja nõuet Narva Muuseumi juhi käskkirja või korraldust.
Vastavalt  Raamatupidamise seaduse § 7 lõige 1 punktile 8  (RT I 2002, 102, 600; 2003, 88, 588; 2004, 90, 616; 2005, 61, 478; 2006, 61, 456; 2007, 58, 380) majandustehingu toimumist kinnitaval algdokumendil peab olema vastava raamatupidamiskirjendi järjekorranumber.
On juhtumeid, kus Narva Muuseumi 2009. arvestuses kasutatud algdokumendi raamatupidamiskirjendi numbrid olid kajastatud ebaõigesti ja ei vastanud programmis Raamatupidamine teostatud raamatupidamiskirjendi numbrile. Näiteks, arved nr 3315, 3314, 3312, 3311, 3310, 3386 jne. 
Narva Muuseumi peamised tululiigid 2009.aastal:

· majandustegevuse tulud
· vara  üürile ja rendile andmise tulud
· müügitulud
· pangaintressid
· muud tulud

Tulude laekumine toimus nii rahata arveldusel Narva Muuseumi arveldusarvele, kui ka sularahas kassasse.

Vastavalt Narva Muuseumi raamatupidamisarvestuse põhikirja punktile 2.20 peavad kõik kassatehingud olema sisestatud kassaraamatusse nende toimumise kuupäeval.

Narva Muuseumil töötas 3 sularaha vastuvõtmise punkti:

· Narva Linnuse kassa,
· Kunstigalerii kassa,
· Raamatupidamise kassa.

Inventeerimise käigus tuvastati, et piletite, kaupade  ja teenuste müügil kasutatakse Narva Muuseumi Linnuses arvutiprogrammi RAX. Raamatupidamise kassa kasutab programmi Raamatupidamine 6,0. Kunstigalerii peab tulude arvestust käsitsi. Narva Linnuse ja Kunstigalerii andmed polnud sisestatud programmi Raamatupidamine 6,0. Kassaraamat koostati ainult  raamatupidamise kassas. 

14.04.2010 oli Rahandusameti poolt teostatud Narva Muuseumi Kindluse kassa rahaliste vahendite inventeerimine. Vastavalt arvutiprogrammile RAX peaks inventeerimismomendil olema kassas 3825,0 krooni,  mis tegelikult vastas kassas olevale sularahas rahalistele vahenditele (lisa 2)
Hermanni kindluses ja Kunstigaleriis töötavad kassatöötajad on andnud üle kassas kogutud rahalised vahendid kassatöötajate nimele väljastatud arvete lõikes (aruannete alusel) pangaarveldusarvele

Arvame, et arvete väljastamine kassatöötajate nimele on ebakorrektne, kuna nad eo ole kaupade ja teenuste ostjad

Narva Muuseumi renditasu, kaupade ja osutanud teenuste eest arvete valikulisel kontrollimisel tuvastati, et seal nimetatud hinnad ja tariifid vastasid Narva Linnavalitsuse määruste ja Narva Muuseumi direktori käskkirjadega kinnitatud hindadele.

Vastavalt Kohaliku omavalitsuse korralduse seaduse § 30 lõikele 3  kehtestab linnavalitsus oma korraldusega valla või linna asutuse poolt osutatavate teenuste hinnad. Siit tuleneb, et direktori käskkirjad pole pädevad teenuste hindade kehtestamise osas 
Vastavalt § 34 lõige 2 punktile 5 „Narva linna raamatupidamise sise-eeskirja kinnitamine” ei ole kululimiitide ületamised, sel juhul telefonikulud, asutuse tulu. Kontrollitaval ajal kululimiitide ületamised kajastati Narva Muuseumi tuludena.

Renditasu kontrollimisel tuvastati, et 2009.a ei kohaldatud trahvisanktsioone  OÜ Geneva suhtes arvete mitteõigeaegse tasumise eest.
2009. aastal kogutud tulud kanti üle täies mahus Narva linna eelarvesse.

5.Vara arvestus.
2009.aasta alguse seisuga oli Narva muuseumi arvel põhivara soetusmaksumusega summas 147514184,13 krooni, jääkmaksumuses - 143916431,76 krooni.
2009.aasta lõpu seisuga oli  põhivara soetamismaksumus 148758197,62 krooni, jääkmaksumusega - 144232804,25 krooni.
2009.a suurenes põhivara soetamismaksumus 1244013,49 krooni võrra.
2009.a on läbi viidud varade põhjalik inventuur, v.a mitte amortiseeruv materiaalne vara.
Vastavalt Narva linna raamatupidamise sise-eeskirja §67 l. 4 viiakse läbi põhivarade ja kohustuste inventuur vähemalt üks kord aastas.

Museaalide inventeerimise käigus (mitte amortiseeruv materiaalne vara) juhinduvad Narva Muuseumi töötajad kultuuriministri 27.07.1998 määrusest nr 23 „Museaalide arvelevõtmise ja säilitamise kord”. Antud korra punkt 74 sätestab, et inventuure viiakse läbi arvestusega, et kõik museaalid oleksid üle kontrollitud vähemalt üks kord iga viie aasta järel. Mainitud korrale tuginedes ei vii Narva Muuseumi töötajad läbi museaalide igaaastaseid täisinventeerimisi.
Seoses sellega, et Narva Muuseum on linnaasutus, peame vajalikuks täiendada Narva linna raamatupidamise sise-eeskirja museaalide inventeerimisnõuetega.
Vastavalt Narva linna raamatupidamise sise-eeskirja §72 l. 2 peavad raamatupidamisandmetel koostatud, inventuurikomisjonile väljastatud inventeerimislehed sisaldama varaobjektide kogused, inventarinumbrid, maksumused ja järelejäänud eluiga, v.a. väheväärtuslikul varal. 2009. a koostatud inventeerimislehed ei sisaldanud vara järelejäänud eluiga.
6.Raamatupidamise arvestuse seisukord.
Üldjuhul Narva Muuseumi raamatupidamisarvestus vastab raamatupidamis- ja maksuseadusandlusele. Pole tuvastatud finants-õiguslikke rikkumisi ja vahendite  mittesihtotstarbelist kasutamist. Kuid on olemas rida puudujääke raamatupidamisarvestuses.

· Kontrollitaval ajal raamatupidamisarvestust peeti 4 programmis: «Raamatupidamine 6,0», «Eeva», RAX и Muis (museaalide arvestuseks). Kasutamiseks kohustuslikus programmis «Raamatupidamine 6,0 ei kasutatud moodulit “Töötasu” ja ainult osaliselt kasutati moodulit “Kassa”.
· Mitte alati on kasutatud õigesti tarnijate kontoderegistrit (konto 201000). Näiteks, vastavalt registri andmetele tasumata arveid on summas 1076368,12 krooni, tegelikult jäid tasumata 292265,17 krooni. See toimub dokumendi numbri ebakorrektse sisestamise tõttu.
· Mitte alati on õigesti kajastatud järjekorranumbrid algdokumentidel, mis on kulutehingute kajastamise aluseks (kuluarved).

· Mitte alati on kasutatud majandustehingute kajastamisel Rahandusministri 11.12.2003 määruse nr105  lisaga nr 1 (RTL 2003,130, 2103; 2004, 104, 1685; 2005, 26, 366) kinnitatud  kontoplaani kontot , mis on antud määruse §6 lg.1 p.1 rikkumine.

· Kontrollimisajal kasutati ebaõigesti valuutakurssi välisvaluutas tehingute kajastamisel.

· Pole kasutatud trahvisanktsioone  OÜ Geneva suhtes arvete mitteõigeaeglase tasumise eest.
· Puhkusetasu arvestamisel töötatud aja eest teostati raamatupidamiskirjendid Narva linna raamatupidamise sise-eeskirja §33 lõige 4 rikkumisega.
· Kassa arvetust peetud  mitte nõuete kohaselt.
· Narva Muuseumi raamatupidamisarvestuse erisusi pole reglementeeritud Narva Linnavalitsuse 08.03.2006. määrusega nr 257  kinnitatud  „Narva linna raamatupidamise sise-eeskirja alusel. 
Antud aktis nimetatud rikkumiste vältimiseks teeb Narva Linnavalitsuse Rahandusamet ettepanekud Narva Muuseumile:

1. Viia vastavusse Riigi- ja kohaliku omavalitsuse asutuste riikliku registri ja Narva Muuseumi põhimääruse andmed.
2. Narva Muuseumi raamatupidamisarvestust pidada rangelt vastavuses Raamatupidamise seaduse ja Narva linna raamatupidamise sise-eeskirjaga.
3. Kinnitada osutatavate teenuste hinnakiri seadusandlusega kehtestatud korras.
4. Teha ettepanekud Narva linna raamatupidamise sise-eeskirja täiendamise kohta museaalide inventeerimise osas.
5. Informatsiooni vastuvõetud meetmete kohta esitada Narva Linnavalitsuse Rahandusametile hiljemalt 31.07.2010.a.
Valentina Bešekerskas
Rahandusameti

Revisjoni osakonna juhataja

Lisad:

Nr 1 Riigi- ja kohaliku omavalitsuse asutuste riikliku registri andmed-1 eks 1 lehel;

Nr 2 19.01.2010.a  AKT.-1 eks 1 lehel;

Akt on edastatud Narva Muuseumi direktorile A. Toodele  __. mail  2010.

